14.5.2021 Pred rokom a pol sme kúpili byt v staršej bytovke. Asi po pol roku nám začal vlhnuť strop v kúpeľni. Ohlásili sme správcu bytovky, ktorý nám poslal opravára. Ten to uzavrel tak, že nad nami majú sucho. Následne sme sa od suseda vedľa nás dozvedeli, že jeho vytápa suseda nad ním, a to trvá už aj 18 rokov. Boli sme sa pozrieť u suseda, a to čo sme videli, neprajem nikomu. Steny mokré, plesnivé, strach úplný. Tvrdil nám, že to rieši už strašne dlho so správcom, ale ten nemá záujem a tá suseda, ktorá ho vytápa neotvára dvere a nereaguje. Takto sme zistili, že vlastne od bytu nad ním ta voda tečie už aj k nám. Kontaktovali sme správcu, ten nás iba odbil tým, že byty sú súkromné a my si to máme so susedou zariadiť, že ona neotvára dvere ani jemu. Snažili sme sa ju kontaktovať, ale nereaguje. Naozaj správca nemá riešiť tento problém a musíme si to vyriešiť sami? Vôbec sa nevieme pohnúť ďalej.